
Nr. SC2020-13604 /22.06. 2020
RAPORT DE SPECIALITATE

privind  aprobarea actiunilor pe anul 2020 din cadrul programului cultural ,,Timisoara - Capitala Europeana a Culturii 2021” si incheierea contractului de finantare cu Asociatia ,,Timisoara – Capitala Europeana a Culturii”.
 Consiliul Local al Municipiului Timişoara
Având în vedere Referatul de aprobare a proiectului de hotarare privind aprobarea actiunilor pe anul 2020 din cadrul programului cultural ,,Timisoara - Capitala Europeana a Culturii 2021” si incheierea contractului de finantare cu Asociatia ,,Timisoara – Capitala Europeana a Culturii”. Nr.  SC2020-13604/22.06. 2020
al Primarului Municipiului Timișoara 
prin care se propune aprobarea actiunilor pe anul 2020 din cadrul programului cultural ,,Timisoara - Capitala Europeana a Culturii 2021” si incheierea contractului de finantare cu Asociatia ,,Timisoara – Capitala Europeana a Culturii”.
Facem următoarele precizări:
Începând din 1985, Uniunea Europeană desemnează unul sau două oraşe, din ţări candidate sau pre-candidate, drept Capitală Europeană a Culturii. Titlul de Capitală Europeană a Culturii se acordă în fiecare an cel mult unui oraş din fiecare dintre cele două state membre care apar în calendarul stabilit în anexa la Decizia nr.445/2014/UE, care reglementează acţiunea Uniunii în favoarea evenimentului Capitală Europeană a Culturii pentru anii 2020-2033.

La sfârşitul anului 2016, Comisia Europeană a publicat raportul final al juriului de experţi independenţi responsabil de evaluarea dosarelor de candidatură revizuite ale celor 4 oraşe care au trecut de faza de preselecție în cursa pentru obținerea prestigiosului titlu de Capitală Europeană a Culturii 2021, în România. 

Juriul internaţional delegat de Uniunea Europeană, prezent în Bucureşti pentru a decide ce oraş din România este investit cu titlul de Capitală Europeană a Culturii 2021, a făcut public, în luna septembrie 2016, numele căştigătorului acestei competiţii, municipiul Timişoara fiind investit cu titlul de Capitală Europeană a Culturii 2021.

Prin Ordinul Ministrului Culturii nr. 3867 din 25.10.2016, oraşul Timişoara a fost nominalizat Capitala Europeana a Culturii în anul 2021. 

În conformitate cu obiectivele asumate, activităţile desfăşurate de oraşul Capitală Europeană a Culturii vor urmări să îmbunătăţească sfera de cuprindere, diversitatea şi dimensiunea europeană ale ofertei culturale, inclusiv prin intermediul cooperării transnaţionale, pentru a extinde accesul şi participarea la cultură, a consolida capacitatea sectorului cultural şi legăturile acestuia cu alte sectoare şi pentru a contura mai bine profilul internaţional al acestuia, prin intermediul culturii.

 Ținând cont de prevederile Hotărârii Parlamentului României nr. 33/ 2015 privind aprobarea Strategiei naționale de apărare a țării pentru perioada 2015- 2019, promovarea identității naționale, inclusiv prin prezervarea și valorificarea patrimoniului cultural natural, prin O.U.G. nr.42/ 2019 a fost reglementat modul de finanțare a Programului Timișoara - Capitală Europeană a Culturii în anul 2021. 
Potrivit art.1.alin.2  din O.U.G. nr.42/2019 ,, Responsabilitatea privind gestionarea cheltuielilor pentru implementarea Programului revine Asociaţiei „Timişoara - Capitală Europeană a Culturii“, denumită în continuare Asociaţia, organizaţie neguvernamentală, persoană juridică de drept privat, apolitică şi independentă, cu caracter cultural şi educativ, având statut de utilitate publică, Ministerului Culturii şi Identităţii Naţionale, Consiliului Local al Municipiului Timişoara şi Consiliului Judeţean Timiş. 

iar la art. 3 se arată că ,,În perioada 2019-2022, Programul se implementează, în limita sumei de 52.900 mii lei, pentru proiectele şi acţiunile finanţate prin Asociaţie. Alocările anuale destinate Programului se stabilesc în limita sumelor aprobate în bugetul Ministerului Culturii şi Identităţii Naţionale.”

Sume ce pot fi completate prin hotărâre a autorităților deliberative, conform art. 4 alin. 3 din același act normativ: “În completarea sumelor prevăzute la art. 3 în vederea susţinerii organizării şi desfăşurării Programului, prin hotărâre a autorităţilor deliberative, municipiul Timişoara şi, după caz, judeţul Timiş pot încheia contracte de finanţare cu Asociaţia, în baza cărora vor acorda acesteia sume anuale pentru realizarea de proiecte culturale.”
Conform art. 4 alin. 4 din O.U.G. 42/ 2019, alocarea sumelor solicitate de catre Asociatia,, Timisoara - Capitala Europeana a Culturii “ este conditionata de ,,prezentarea de catre asociatie a unui raport de activitate si a unui raport financiar detaliat in legatura cu utilizarea sumelor alocate in anul precedent si numai dupa aprobarea legii bugetului de stat, respectiv a bugetului local al municipiului Timisoara, a bugetului judetului Timis, pe baza documentelor justificative prezentate de catre Asociatie” .
 Având în vedere prevederile legale antemenționate, Asociatia a depus catre Casa de Cultura Timisoara  urmatoarele documente:
· Raportul narativ 
· Raportul financiar aferent anului 2019.

De asemenea, specificam faptul ca fondurile   necesare derularii in anul 2020 a programului cultural ,,Timisoara – Capitala Europeana a Culturii” se regasesc in fila de buget aprobată prin HCL 70/28.02.2020 privind aprobarea bugetului local al municipiului Timișoara pe anul 2020.
Acțiunile pe care Asociația solicit a le organiza în cursul anului 2020 în cadrul programului cultural “Timișoara – Capitala Europeană a Culturii 2021” sunt prezentate in annexă la prezentul raport.
Având în vedere cele menţionate mai sus, fiind îndeplinite cerințele legale,
PROPUNEM:

Emiterea unei hotărâri a Consiliului Local al Municipiului Timişoara prin care să se aprobe:

· actiunile pe anul 2020 din cadrul programului cultural ,,Timisoara - Capitala Europeana a Culturii 2021” – anexa la raportul de specialitate
·  incheierea contractului de finantare cu Asociatia ,,Timisoara – Capitala Europeana a Culturii” in vederea alocarii fondurilor necesare derularii actiunilor in anul 2020, în sumă de 6.800.000 lei, sumă prevăzută în bugetul local aprobat prin HCL nr. 70/28.02.2020 . 
Anexăm toate documentele depuse pentru susţinerea acestui proiect de hotărâre. 

